“Мы знаёмімся з удзельнікамі праектаў, за кожным з якіх — гісторыя поспеху, якая можа зацікавіць многіх людзей у Беларусі, — гаворыць намеснік начальніка ўпраўлення агульнаеўрапейскага супрацоўніцтва Міністэрства замежных спраў Беларусі Дзмітрый Ермалюк. — Дэлегацыя Еўрапейскага саюза, Міністэрства замежных спраў, мясцовыя органы ўлады і іншыя арганізацыі гатовы сёння дапамагаць беларусам у рэалізацыі іх ініцыятыў. Нядаўна Беларусь разам з іншымі краінамі-суседзямі і партнёрамі з Еўрапейскага саюза, краінамі—членамі ЕС падпісала дэкларацыю саміту “Усходняга партнёрства”. Адным з найважнейшых пасылаў дэкларацыі з’яўляецца папулярызацыя ведаў, распаўсюджанне інфармацыі аб тым, як Еўрасаюз дапамагае іншым краінам, што сабой уяўляюць краіны-суседзі і партнёры Еўрасаюза, а таксама аб тым, якія дзеянні яны прадпрымаюць у рэалізацыі сумесных планаў. Сённяшні наш праект — яркі прыклад увасаблення такога пасылу.